wickkiey/tamil-wikipedia-chunked huggingface dataset:
# ரவாங் தொடருந்து நிலையம்

## சேவைகள்

### கோம்பாக் மாவட்டம்

பேராக், கோம்பாக் மாவட்டத்தில் ரவாங் நகரின் மேற்குப் பகுதியில் இருந்து இந்த நிலையம் அமைந்துள்ளது.  
இந்த நிலையத்தை மலேசியக் கூட்டரசு சாலை 1-இன் வழியாகவும் அணுகலாம். தீபகற்ப மலேசியாவின் வடக்கு-தெற்கு விரைவுசாலை சற்று தொலைவில் உள்ளது. கிள்ளான் துறைமுக நிலையத்திற்கான நேரடிச் சேவைகள் 2017-இல் அறிமுகப்படுத்தப்பட்டன.
# டிசிப்ரோசியம் செலீனைடு

**டிசிப்ரோசியம் செலீனைடு** (*Dysprosium selenide*) Dy<sub>2</sub>Se<sub>3</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். டிசிப்ரோசியத்தின் செலீனைடு உப்புகளில் ஒன்றாகக் கருதப்படும் இதை டிசிப்ரோசியம் ஆக்சைடு அல்லது டிசிப்ரோசியம்(III) குளோரைடு சேர்மத்துடன் ஐதரசன் செலீனைடுடன் சேர்த்து வினைபுரியச் செய்வதால் உருவாகிறது. டிசிப்ரோசியத்தையும் செலீனியத்தையும் உயர் வெப்பநிலையில் வினைபுரியச் செய்தாலும் டிசிப்ரோசியம் செலீனைடு உருவாகும். It reacts with ஆர்சனிக் முச்செலீனைடு சேர்மத்துடன் இது வினைபுரிந்தால் DyAsSe<sub>3</sub> உருவாகும்.
# சுதாரக் ஓல்வே

**சுதாரக் ஓல்வே** (*Sudharak Olwe*) இந்திய நாட்டின் மகாராட்டிரம் மாநிலத்தின் மும்பை பகுதியைச் சேர்ந்த ஒரு ஆவண புகைப்படக் கலைஞர் ஆவார். 1966 ஆம் ஆண்டு மார்ச் மாதம் 19 ஆம் தேதி பிறந்தார். இவரது படைப்புகள் தேசிய வெளியீடுகளில் இடம்பெற்று மும்பை, தில்லி, மால்மோ (சுவீடன்), லிசுபன், ஆம்சுடர்டாம், லாசு ஏஞ்சல்சு, வாசிங்டன் மற்றும் டாக்கா ஆகிய இடங்களில் காட்சிப்படுத்தப்பட்டுள்ளன.  
வாழ்க்கையின் சோகமான சமூக நாடகத்தின் நிர்வாண யதார்த்தத்தை வெளிப்படுத்தியதற்காக இவர் இந்திய துணைக்கண்டத்தில் மகத்தான பாராட்டையும் பிரமிப்பையும் பெற்றுள்ளார். 2005 ஆம் ஆண்டில், தேசிய புவியியல் இதழின் "அனைத்து சாலைகள் புகைப்படம் எடுக்கும் திட்டம்" விருது பெற்ற நான்கு பேரில் இவரும் ஒருவர் ஆவார். 2016 ஆம் ஆண்டு சமூகப் பணிக்காக இந்திய நாட்டின் மிக உயரிய சிவிலியன் விருதுகளில் ஒன்றான பத்மசிறீ விருது இவருக்கு வழங்கப்பட்டது.
# சுதாரக் ஓல்வே

## ஆரம்ப கால வாழ்க்கை

சுதாரக் ஓல்வே இந்திய நாட்டின் மகாராட்டிரம் மாநிலத்தில் உள்ள அகோலா மாவட்டத்தினை சார்ந்தவர் ஆவார். மும்பையில் உள்ள சர் சேசே அப்ளைடு ஆர்ட் நிறுவனத்தில் 1986 ஆம் ஆண்டு புகைப்படக் கலையில் டிப்ளமோ பட்டம் பெற்றுள்ளார். மேலும் மும்பையில் உள்ள செயின்ட் சேவியர் கல்லூரியில் திரைப்படம் மற்றும் வீடியோ தயாரிப்பில் 1992 ஆம் ஆண்டு டிப்ளமோ பட்டம் பெற்றார். ஆனால் அவர் தனது வெற்றிக்கு கல்வித் தகுதியை விட அனுபவத்தை வரவு வைக்கிறார். மும்பையில் உள்ள தனது வீட்டிலிருந்து தெலங்கானா மாநிலத்தின் தலைநகரான ஐதராபாத்திற்கு சில காலம் ஓடிப்போனார். இவரது படங்களில் அவர் சித்தரிக்கும் சாலை வாழ்க்கையைப் பற்றி இவருக்குக் கற்றுக் கொடுத்தது. புகைப்படக்கலை ஊக்குவிப்பு அறக்கட்டளைக்கு இவர் தலைமை தாங்குகிறார். இது நகர்ப்புறங்களில் மட்டுமின்றி கிராமப்புறங்களிலும் உள்ள இளைஞர்களிடையே புகைப்படக்கலை பற்றிய அறிவைப் பரப்புவதை நோக்கமாகக் கொண்டுள்ளது.
# புள்ளி மார்பு ஆள்காட்டி

**புள்ளி மார்பு ஆள்காட்டி** (*Spot-breasted lapwing*)(*வனெல்லசு மெலனோசெபாலசு*) என்பது சரத்ரிடே குடும்பத்தில் உள்ள ஒரு வகை பறவை சிற்றினம் ஆகும். இது எத்தியோப்பியன் மலைப்பகுதிகளில் மட்டுமே காணப்படும் அகணிய உயிரி.  
எத்தியோப்பிய மேட்டு நிலங்களில் காணப்படும் கருப்பு தலை, வெள்ளை புருவம், கருப்பு தொண்டை மற்றும் மார்பகத்தின் குறுக்கே கரடுமுரடான புள்ளிகளைக் கொண்டது. புல்வெளி, கரம்பை நிலம் மற்றும் சதுப்புநிலம் உள்ளிட்ட ஈரமான மற்றும் வறண்ட மலை வாழ்விடங்களில் காணப்படுகிறது
# இலாந்தனைடு குளோரைடுகள்

**இலாந்தனைடு குளோரைடுகள்** (*Lanthanide chlorides*) என்பவை இலாந்தனைடு தனிமங்களான இலந்தனத்திலிருந்து இலூட்டீசியம் வரையிலான தனிமங்கள் குளோரினுடன் வினைபுரிந்து உருவாகக்கூடிய இரசாயன சேர்மங்களின் குழுவைக் குறிக்கும். இந்த சேர்மங்களில் இலாந்தனைடு தனிமங்கள் பொதுவாக +2 மற்றும் +3 என்ற ஆக்சிசனேற்ற நிலைகளில் இருக்கும். குறைந்த ஆக்சிசனேற்ற நிலைகளில் உள்ள இலாந்தனைடுகள் கொண்ட சில சேர்மங்களும் உள்ளன.
# இலாந்தனைடு குளோரைடுகள்

## இலாந்தனைடு இருகுளோரைடுகள்

நியோடிமியம், சமாரியம், யூரோப்பியம், டிசிப்ரோசியம், தூலியம் மற்றும் இட்டெர்பியம் ஆகிய இலாந்தனைடுகள் ஈரிணைதிற குளோரைடுகளை உருவாக்குகின்றன. நாப்தலீனில் உள்ள டெட்ரா ஐதரோபியூரான் அல்லது இலித்தியம் உலோகத்தைப் பயன்படுத்தி மூவிணைதிற குளோரைடுகளை ஒடுக்குதல் வினைக்கு உட்படுத்தி குறைப்பதன் மூலம் ஈரிணைதிற குளோரைடுகளைத் தயாரிக்கலாம்:  
: LnCl<sub>3</sub> + Li → LnCl<sub>2</sub> + LiCl (Ln=Nd,Sm,Eu)  
மூவிணைதிற குளோரைடை உலோகம் அல்லது ஐதரசனைப் பயன்படுத்தி ஒடுக்குதல் வினைக்கு உட்படுத்தி குறைப்பதன் மூலம் ஈரிணைதிற குளோரைடுகளைத் தயாரிக்கலாம்:  
: 2 LnCl<sub>3</sub> + Ln → 3 LnCl<sub>2</sub> (Ln=Nd,Sm,Eu?,Dy,Tm,Yb)  
: 2 LnCl<sub>3</sub> + H<sub>2</sub> → 2 LnCl<sub>2</sub> + 2 HCl (Ln=Nd,Sm,Eu,Dy,Tm,Yb)
# இலாந்தனைடு குளோரைடுகள்

## இலாந்தனைடு முக்குளோரைடு

ஆக்சைடு அல்லது கார்பனேட்டை ஐதரோகுளோரிக் அமிலத்தில் கரைப்பதன் மூலம் இலாந்தனைடு முக்குளோரைடுகளை பொதுவாகத் தயாரிக்கலாம். இவை ஆக்சைடுகளை உயர்வெப்பக்கார்பன் வினைக்கு உட்படுத்துவதன் மூலம் வணிக ரீதியாக உற்பத்தி செய்யப்படுகின்றன. இந்த முக்குளோரைடுகளின் நீரற்ற வடிவங்களை உருவாக்க, அம்மோனியம் குளோரைடு வழி எடுக்கப்படுகிறது. நீரிலி நிலை இலாந்தனைடு முக்குளோரைடுகள் அதிக உருகு நிலை கொண்டவையாக பொதுவாக வெளிர் நிறத்தில் இருக்கும்.  
**இலாந்தனைடு முக்குளோரைடுகள்**  
| MCl<sub>3</sub> | நிறம் | கட்டமைப்பு வகை | f-கூடு கட்டமைப்பு |  |
| --- | --- | --- | --- | --- |
| LaCl<sub>3</sub> | நிறமற்றது | UCl<sub>3</sub>-வகை | f<sup>0</sup> |  |
| CeCl<sub>3</sub> | நிறமற்றது | UCl<sub>3</sub>-வகை | f<sup>1</sup>, இருமை |  |
| PrCl<sub>3</sub> | பச்சை | UCl<sub>3</sub>-வகை | f<sup>2</sup>, மும்மை |  |
| NdCl<sub>3</sub> | இளஞ்சிவப்பு | UCl<sub>3</sub>-வகை | f<sup>3</sup>, நாற்கூட்டு |  |
| PmCl<sub>3</sub> | பச்சை | UCl<sub>3</sub>-வகை | f<sup>4</sup>, ஐம்மை |  |
| SmCl<sub>3</sub> | மஞ்சள் | UCl<sub>3</sub>-வகை | f<sup>5</sup>, அறுவன் |  |
| EuCl<sub>3</sub> | மஞ்சள் | UCl<sub>3</sub>-வகை | f<sup>6</sup>, ஏழன் |  |
| GdCl<sub>3</sub> | நிறமற்றது | UCl<sub>3</sub>-வகை | f<sup>7</sup>, எண்மி |  |
| TbCl<sub>3</sub> | வெண்மை | PuBr<sub>3</sub>-வகை | f<sup>8</sup>, ஏழன் |  |
| DyCl<sub>3</sub> | வெண்மை | AlCl<sub>3</sub>-வகை | f<sup>9</sup>, அறுவன் |  |
| HoCl<sub>3</sub> | மஞ்சள் | AlCl<sub>3</sub>-வகை | f<sup>10</sup>, ஐம்மை |  |
| ErCl<sub>3</sub> | ஊதா | AlCl<sub>3</sub>-வகை | f<sup>11</sup>, நாற்கூட்டு |  |
| TmCl<sub>3</sub> | மஞ்சள் | AlCl<sub>3</sub>-வகை | f<sup>12</sup>, மும்மை |  |
| YbCl<sub>3</sub> | நிறமற்றது | YCl<sub>3</sub>-வகை | f<sup>13</sup>, இருமை |  |
| LuCl<sub>3</sub> | நிறமற்றது | AlCl<sub>3</sub>-வகை | f<sup>14</sup> | } |
# பறவையுண்ணி

**பறவையுண்ணி** (*Avivore*) என்பது பறவைகளை உணவாக வேட்டையாடும், பறவைகளை தன் உணவில் பெரும்பகுதியாகக் கொண்டிருக்கும் விலங்குகள் ஆகும். இத்தகைய பறவை உண்ணும் விலங்குகள் பலவாக உள்ளன.
# பறவையுண்ணி

## பறவைகள்

மற்ற பறவைகளை உணவாகச் சிறப்பாக வேட்டையாடும் பறவைகளில் வல்லூறு மற்றும் அசிபிடர் ஆகும். இப்பறவைகளின் பொதுவான அம்சங்களில் மண்டை ஓட்டின் வடிவமும் அடங்கும். இது கழுத்தை முறுக்கும் இயக்கங்களுக்குச் சிறப்பாகக் கட்டமைக்கப்படவில்லை என்றாலும், அலகினைப் பயன்படுத்திப் பிடித்து நசுக்குவதற்கு நன்கு அறியப்படுகிறது. பறவைகளை உண்ணும் கொன்றுண்ணிப் பறவைகள் மற்ற கொன்றுண்ணிகளை விட அதிக பாலியல் வேறுபாடுகளைக் கொண்டுள்ளன. இப்பறவைகளில் பெண் பறவைகள் ஆண் பறவைகளை விட உருவத்தில் பெரியன.  
வைரி, சின்ன வல்லூறு, ஐரோவாசியச் சிட்டுபருந்து<nowiki/>மற்றும் கூரிய பளபளப்பான பருந்து போன்ற சில பறவையினங்கள் மரம் அல்லது புதரில் மறைந்திருந்து தங்கள் இரைக்குத் தெரியாதவகையில் தாக்கி இரையைப் பிடிக்கின்றன. இதற்கு நேர்மாறாக, லானர் பால்கன் கிடைமட்ட நாட்டம் மூலம் பறவைகளைத் திறந்த வெளியில் வேட்டையாடுகிறது. அப்லோமடோ வல்லூறு பதுங்கியிருக்கும் மற்றும் நீட்டிக்கப்பட்ட பறத்தலையும் பயன்படுத்தும். பொரி வல்லூறு மணிக்கு 300 கி.மீ.க்கும் அதிகமான வேகத்தில் அதிக உயரத்திலிருந்து பறக்கும் பறவைகளைப் பிடிக்கின்றது.  
நியூசிலாந்தின் அழிந்துபோன ஆசுடின் கழுகு, மோவா போன்ற பெரிய பறக்க முடியாத பறவை இனங்களையும் வேட்டையாடியது.
# பறவையுண்ணி

## பாலூட்டிகள்

சில பாலூட்டிகள், பறவை மாமிச உண்ணிகளாகப் பறவைகளை உணவில் பெரும்பகுதியைக் கொண்டுள்ளன. எடுத்துக்காட்டாக, பெரும்பாலும் பென்குயின்களை வேட்டையாடும் வயது வந்த சிறுத்தை கடல்நாய், ஆர்க்டிக் நரி ஆகியவை கடலோரப் பகுதிகளில் வாழ்கின்றன. இங்கு முர்ரேஸ், ஆக், கடல்புறா மற்றும் பிற கடற்பறவைகளின் கூட்டமைப்பு அதிகம் உள்ளன. குறுவால் மரநாய் நியூசிலாந்தில் தக்காகே மற்றும் கிவி போன்ற பறக்க முடியாத பறவைகளை வேட்டையாடும். எனவே இவை பாதுகாப்பற்றவையாக இருக்கும். எப்போதாவது பறவைகளை வேட்டையாடும் மற்ற பறவையின பாலூட்டிகளில் பெரும்பாலான மாமிச உண்ணிகள் அடங்கும். வாலில்லா குரங்கு, சிம்பன்சி, தேவாங்கு முதல் மனிதர்கள் வரை பல முதனிகள் இதில் அடங்கும். ஓர்க்கா திமிங்கலம், ஓப்போசம் மற்றும் பிற பைம்மாவினம், எலி மற்றும் பிற கொறித்துண்ணிகள், முள்ளெலி மற்றும் பிற பூச்சியுண்ணிகள் மற்றும் வௌவால் இந்த வரிசையினை சேர்ந்தவை..  
பல பாலூட்டி சிற்றினங்கள் பறவைகளைச் சிறப்பாக வேட்டையாடுபவையாக உள்ளன. கறகால் பூனை மற்றும் சேர்வல் எனும் இரண்டு நடுத்தர அளவிலான பூனைகள், பறக்கும் பறவைகளைப் பிடிக்க இவற்றின் பாய்ச்சல் திறனுக்காக அறியப்படுகின்றன. சில சமயங்களில் ஒரே நேரத்தில் இரண்டு. இரை கிடைக்காத பட்சத்தில் வீட்டுப் பூனைகள் சில சமயங்களில் பறவைகளைக் கொன்று உண்ணலாம். சிவப்பு நரி மற்றும் மார்டென்சு உட்பட சில மாமிச உண்ணிகள், பறவைகளை உபரியாகக் கொல்வதில் ஈடுபடுவதாக அறியப்படுகிறது. குரூக் (1972), கம்பர்லேண்ட் கடற்கரையில் உள்ள ஒரு கூட்டமைப்பில் நான்கு சிவப்பு நரிகள் ஒரே இரவில் 230 கறுப்புத் தலைக் கடற்காகங்களைக் கொன்றதைக் கவனித்தார். அதே நேரத்தில் 3%க்கும் குறைவான காகங்களைச் சாப்பிட்டதற்கான எந்த அறிகுறியையும் காட்டவில்லை. பெரிய நாக்டியூல் வௌவால் தெற்கு ஐரோப்பாவின் வானத்தில் சிறிய வலசைப் பறவைகளை வேட்டையாடுவதாக நம்பப்படுகிறது.  
அணில், குரங்குகள் மற்றும் பைன் மார்டென்ஸ் போன்ற பல பாலூட்டிகள் வாய்ப்பு கிடைக்கும் போது பறவை முட்டைகளையும் குஞ்சுகளையும் உண்ணும்.
# பறவையுண்ணி

## ஊர்வன

முட்டை உண்ணும் பாம்பு பறவைகளின் முட்டைகளை உண்பதில் நிபுணத்துவம் பெற்றது. முட்டைகளை இப்பாம்புகள் முழுவதுமாக விழுங்குகிறது. தன் முதுகெலும்பினைப் பயன்படுத்தி முட்டைகளை உடைக்கிறது.
# பறவையுண்ணி

## நீர்நில வாழ்வன

*லிம்னோனெக்டசு மெகாசுடோமியாசு* என்ற கோரைத் தவளை பறவைகள் மற்றும் பூச்சிகளை வேட்டையாடுகிறது.
# பறவையுண்ணி

## சிலந்தி

கோலியாத் சிலந்தி (*தெரபோசா பிளாண்டி*) ஓசனிசிட்டினை சாப்பிடுவதைக் கண்ட ஆய்வாளர்களால் இப்பெயரிடப்பட்டது.
# கடோலினியம் அசிட்டேட்டு

**கடோலினியம் அசிட்டேட்டு** (*Gadolinium acetate*) Gd(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இலாந்தனைடு வகை தனிமமான கடோலினியத்தின் அசிட்டேட்டு உப்பாக இது வகைப்படுத்தப்படுகிறது. நிறமற்ற படிகமான இது நீரில் கரையக்கூடியதாகும். நீரேற்றையும் உருவாக்கும். இதன் நான்குநீரேற்று தரை நிலை பெரோகாந்தத்தன்மையைக் கொண்டுள்ளது.
: Gd<sub>2</sub>O<sub>3</sub> + 6 HOAc + 5 H<sub>2</sub>O → [(Gd(OAc)<sub>3</sub>(H<sub>2</sub>O)<sub>2</sub>)<sub>2</sub>]·4H<sub>2</sub>O
# கடோலினியம் அசிட்டேட்டு

## பண்புகள்

[Gd<sub>4</sub>(CH<sub>3</sub>COO)<sub>4</sub>(acac)<sub>8</sub>(H<sub>2</sub>O)<sub>4</sub>] என்ற அணைவுச் சேர்மத்தை மெத்தனால் கரைசலில் உள்ள மூவெத்திலமீன் முன்னிலையில் கடோலினியம் அசிடேட்டு மற்றும் அசிட்டைலசிட்டோனின் பின்னோக்கு வினையின் மூலம் பெறலாம்.
# காட்டாங்குளத்தூர் காளத்தீசுவரர் கோயில்

**காட்டாங்குளத்தூர் காளத்தீசுவரர் கோயில்** என்பது தமிழ்நாடு மாநிலத்தில் செங்கல்பட்டு மாவட்டத்தின் காட்டாங்குளத்தூர் புறநகர்ப் பகுதியில் அமைந்துள்ள ஒரு சிவன் கோயில் ஆகும். காளத்தீசுவரர் இறைவராக வீற்றிருக்கும் இக்கோயிலின் தாயார் ஞானாம்பிகை ஆவார். இக்கோயிலில் தனியாக நவக்கிரக சன்னதி இல்லை. நாகர் உருவம் தரித்த இராகு, கேது காட்சியளிக்கின்றனர். இராகு, கேது பரிகார பூசைகள் நடைபெறுகின்றன.  
கடல் மட்டத்திலிருந்து சுமார் 83 மீட்டர் உயரத்தில் அமைந்துள்ள காட்டாங்குளத்தூர் காளத்தீசுவரர் கோயிலின் புவியியல் ஆள்கூறுகள், ஆகும்.  
விஷ்ணு, பிரம்மா, துர்க்கை, தட்சிணாமூர்த்தி, சண்டிகேசுவரர், விநாயகர், வள்ளி தெய்வானை சமேத சுப்பிரமணியர் மற்றும் பைரவர் ஆகியோர் இக்கோயிலில் அருள்பாலிக்கின்றனர்.  
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# குவாங் கொமுட்டர் நிலையம்

**குவாங் கொமுட்டர் நிலையம்** (ஆங்கிலம்: *Kuang Commuter Station* மலாய்: *Stesen Komuter Kuang*); சீனம்: 匡通勤站) என்பது மலேசியா, பேராக், கோம்பாக் மாவட்டம், குவாங் நகரில் அமைந்துள்ள ஒரு கொமுட்டர் தொடருந்து நிலையம் ஆகும். குவாங் நகரத்தின் பெயர் இந்த கொமுட்டர் நிலையத்திற்கும் வைக்கப்பட்டு உள்ளது.  
மலேசியாவில் மிகப் பழைமையான தொடருந்து நிலையங்களில் இந்த நிலையமும் ஒன்றாகும். இந்த நிலையம் 1892-ஆம் ஆண்டு திறக்கப்பட்டது. பின்னர் மின்மயமாக்கல் திட்டத்தின் கீழ், 1995-ஆம் ஆண்டில், கோலா குபு பாரு, ராசா; செரண்டா; ரவாங், பத்தாங்காலி, சுங்கை பூலோ நகரங்களில் இருக்கும் கொமுட்டர் நிலையங்களுடன் இதன் சேவைகள் இணைக்கப்பட்டன.
# குவாங் கொமுட்டர் நிலையம்

## பொது

2015-ஆம் ஆண்டில் இருந்து, இந்த நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.
# குவாங் கொமுட்டர் நிலையம்

## பொது

### கிள்ளான் துறைமுக வழித்தடம்

இந்த நிலையம் காலனித்துவ காலத்தில் பத்து ஆராங் மற்றும் பெஸ்தாரி ஜெயா வரையிலான 23 கி.மீ நீளமுள்ள கிளைப் பாதையின் தொடக்கமாகச் செயல்பட்டது. 1971-ஆம் ஆண்டில், அந்தப் பாதை மூடப்பட்டது.  
கிள்ளான் துறைமுக வழித்தடத்தில் உள்ள மற்ற பெரும்பாலான நிலையங்களைப் போலவே இந்த நிலையத்திலும் இரண்டு நடைபாதைகள் உள்ளன. அத்துடன் (கேடிஎம் கொமுட்டர் தொடருந்துச் சேவைகளும் உள்ளன. பழைய தொடருந்து நிலையம் உடைக்கப்பட்டு விட்டது.
# குவாங் கொமுட்டர் நிலையம்

## பொது

### அடிப்படை வசதிகள்

இந்த நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
# குவாங் கொமுட்டர் நிலையம்

## பொது

### சேவைகள்

குவாங் கொமுட்டர் நிலையம், குவாங் நகரத்திற்கும், அதன் புறநகர்ப் பகுதிகளுக்கும் மற்றும் குவாங் நகரத்திற்கு அருகிலுள்ள புறநகர்ப் பகுதிகளுக்கும் சேவை செய்கிறது. குவாங் நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.  
இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் குவாங் நகரத்திற்கான முக்கிய தொடருந்து முனையமாகவும் செயல்படுகிறது.
# குவாங் கொமுட்டர் நிலையம்

## பொது

### கோம்பாக் மாவட்டம்

பேராக், கோம்பாக் மாவட்டத்தில் குவாங் நகரின் மேற்குப் பகுதியில் இந்த நிலையம் அமைந்துள்ளது. இந்த நிலையத்தை மலேசியக் கூட்டரசு சாலை 1-இன் வழியாகவும் அணுகலாம். தீபகற்ப மலேசியாவின் வடக்கு-தெற்கு விரைவுசாலை வழியாகவும் அணுகலாம். கிள்ளான் துறைமுக நிலையத்திற்கான நேரடிச் சேவைகள் 2017-இல் அறிமுகப்படுத்தப்பட்டன.
# தெரபோசா

## பண்புகள்

இந்த பேரினத்தின் *தரான்டுலாக்கள்* இவற்றின் பெரிய அளவு மற்றும் கால்களின் மூட்டுச்சில் மற்றும் கணுக்காலுள்ளெலும்பு பிரிவுகளில் நீண்ட முடிகள் இல்லாததின் அடிப்படையில் வகைப்படுத்தப்படுகின்றன. முன்பக்க காக்சே 1 மற்றும் 2-ல் ஒலிமீட்டும் முடிகள் இருப்பதால் இதை மேலும் வேறுபடுத்தி அறியலாம். பெண் பூச்சிகளில் தனித்த தனிச்சிறப்பு விந்துப்பை உள்ளது.
# தெரபோசா

## நடத்தை

இந்த தரான்டுலாக்கள் தரையில் உள்ள துளைகளில் காணப்படுகின்றன. பொதுவாகப் பயன்படுத்தப்படாத வளைகளில், இவை தத்தெடுத்து தங்கள் சொந்தமாக வாழிடமாகப் பயன்படுத்துகின்றன. இவை பொதுவாக ஆறுகளுக்கு அருகில் காணப்படுகின்றன. மேலும் அதிக அளவு முதுகெலும்பில்லாதவை மற்றும் சிறிய தவளைகள் மற்றும் பல்லிகள் போன்ற மிகச் சிறிய முதுகெலும்பிகளைச் சாப்பிடுகின்றன.  
- *தெரபோசா அபோபைசிசு* <small>திண்டெர், 1991</small> - கொலம்பியா, வெனிசுலா மற்றும் பிரேசில்
- *தெரபோசா ப்ளாண்டி* <small>லாட்ரெயில், 1804</small> - வெனிசுலா, பிரேசில் மற்றும் கயானா
- *தெரபோசா ஸ்டிர்மி* <small>ருட்லோஃப் & வெயின்மேன், 2010</small> - கயானா மற்றும் பிரேசில்  
ஒரு சிற்றினம் *செரிகோபெல்மா* பேரினத்திற்கு மாற்றப்பட்டுள்ளது *.*
- *தெரபோசா பனமனம்* <small>கார்ஷ், 1880</small> → *செரிகோபெல்மா பனமனும்*
# ஜன்ய ராகங்களின் பட்டியல்

**ஜன்னிய இராகங்கள்** என்பது கருநாடக இசையில் மேளகர்த்தா இராகங்கள் என அழைக்கப்படும் ஜனக இராகங்களிலிருந்து பிறந்தவை. இவை பிறந்த இராகம் அல்லது சேய் இராகம் என்றும் அழைக்கப்படுகின்றன. பண்டைத் தமிழிசையில் இதற்கு திறம் என்றும் பெயர்.
# ஜன்ய ராகங்களின் பட்டியல்

## ஜன்ய ராகங்களின் பிரிவுகள்

ஜன்ய ராகங்களின் அரோகண அவரோகணங்களில் மொத்தம் 8 பிரிவுகள் இருக்கின்றன. அவைகள் ஒவ்வொன்றும் பலவிதமான பேதங்களைக் கொண்டிருக்கின்றன. அவைகள்
1. சம்பூர்ண சாடவம்
1. சாடவ சம்பூர்ணம்
1. சம்பூர்ண ஒளடவம்
1. ஓளடவ சம்பூர்ணம்
1. சாடவ சாடவம்
1. சாடவ ஒளடவம்
1. ஓளடவ சாடவம்
1. ஓளடவ ஓளடவம்
# ஜன்ய ராகங்களின் பட்டியல்

## ஜன்ய ராகங்களின் பட்டியல்
# சீர்படுத்தும் நடனம்

**சீர்படுத்தும் நடனம்** (*Grooming dance*), **சீர்படுத்தும் அழைப்பு நடனம்** அல்லது **அசைவு நடனம்** என்பது தேனீக்களால் தேனடையினை அலங்கரிக்கத் தொடங்கும் ஒரு நடனமாகும். இது முதன்முதலில் 1945-ல் உயிரியலாளர் மைகோலா எச். ஹடக் என்பவரால் விவரிக்கப்பட்டது. சீர்படுத்தும் நடன அதிகரிப்பு, உண்ணிகளால் பாதிக்கப்பட்ட தேனீ கூட்டமைப்பு மற்றும் சுண்ணாம்பு தூள் தூவப்பட்ட தேனீக்கள் மத்தியில் காணப்பட்டது.
# சீர்படுத்தும் நடனம்

## மேலும் பார்க்கவும்

- தேனீக்களின் நடனம்
# சாம்பல் உப்புக் கொத்தி

**சாம்பல் உப்புக்கொத்தி** (*Grey plover*) என்பது ஆர்க்டிக் பகுதிகளில் இனப்பெருக்கம் செய்வதும், உலகத்தின் எல்லாப் பகுதிகளுக்கும் தொடர்புடைய ஒரு உப்புக்கொத்தி ஆகும். இது நீண்ட தூரம் வலசை போகும் இனமாகும். இனப்பெருக்கம் செய்யாத காலத்தில் கிட்டத்தட்ட உலகம் முழுவதும் கடலோரங்களில் காணப்படுகிறது.
# சாம்பல் உப்புக் கொத்தி

## வகைபிரித்தல்

1758 ஆம் ஆண்டில் சுவீடிய இயற்கை ஆர்வலர் கரோலஸ் லின்னேயஸ் தனது *சிஸ்டமா நேச்சுரேயின்* பத்தாவது பதிப்பில் *டிரிங்கா ஸ்குவாடரோலா* என்ற இருசொல் பெயரில் சாம்பல் உப்புக் கொத்தியை விவரித்தார். இது இப்போது 1760 இல் பிரெஞ்சு ஓனிதாலஜிஸ்ட் மாதுரின் ஜாக் பிரிஸனால் அறிமுகப்படுத்தப்பட்ட *ப்ளூவியாலிஸ்* பேரினத்தைச் சேர்ந்த மற்ற மூன்று உப்புக் கொத்திகளுடன் வைக்கப்பட்டுள்ளது. பேரினத்தின் பெயர் இலத்தீன் மற்றும் ப்ளூவியா,வில் " *மழை* " என்ற சொல் தொடர்பானது. மழை வரும்போது இவை திரளும் என்ற நம்பக்கை இருந்தது குறிப்படத்தக்கது. *ஸ்க்வாடரோலா* என்று குறிப்பிட்ட இனத்தின் பெயர் *ஸ்கடரோலாவின்* இலத்தீன் மயமாக்கப்பட்ட சொல்லாகும். இது ஒருவித உப்புக்கொத்தியின் வெனிஸ் பெயராகும்.  
இந்த இனத்திற்குப் பயன்படுத்தப்படும் ஆங்கிலப் பொதுப் பெயர் உலகின் பல்வேறு பகுதிகளில் வேறுபடுகிறது. இது பொதுவாக பழைய உலகில் "கிரே ப்ளோவர்" என்றும், புதிய உலகில் "பிளாக்-பில்லிடு பிளவர்" என்றும் அழைக்கப்படுகிறது.  
இதில் மூன்று துணையினங்கள் அங்கீகரிக்கப்பட்டுள்ளன:
# பிஎசுஎல்வி-சி56

செயற்கை துளை ரேடார் - பி.எசு.1 மற்றும் பி.எசு.2 அடுக்குகள் பி.அய்.எப்-ல்லிருந்து எம்.எசு.டிக்கு முதல் ஏவுதளத்தில் 02 செயற்கைக்கோள் கொண்டு செல்லப்படுகின்றன.]]
**பிஎசுஎல்வி-சி56** (*PSLV-C56*) என்பது இந்திய விண்வெளி ஆய்வு நிறுவனத்தின் முனையச் செயற்கைக்கோள் ஏவூர்தி வாகனத்தின் 58வது பணியாகும். மேலும் முனையச் செயற்கைக்கோள் ஏவூர்தி மாறுபாட்டின் 17வது விமானமாகும். இச்செயற்கைக்கோள் ஆந்திர பிரதேச மாநிலம் ஸ்ரீஹரிகோட்டாவில் உள்ள சதீஷ் தவான் விண்வெளி மையத்தின் முதல் ஏவுதளத்தில் இருந்து விண்ணில் ஏவப்பபட்டது.
# பிஎசுஎல்வி-சி56

## துவக்கம்

இந்த செயற்கைக்கோள் 2023 ஆம் ஆண்டு சூலை மாதம் 30 ஆம் தேதி ஞாயிற்றுக்கிழமை அன்று இந்திய சீர் நேரம் 06:31 மணி / ஒருங்கிணைந்த அனைத்துலக நேரம் 01:01 மணிக்கு, இந்தியாவின் ஆந்திரப் பிரதேசம், ஸ்ரீஹரிகோட்டாவில் உள்ள சதீஷ் தவான் விண்வெளி மையத்திலிருந்து ஏவப்பட்டது. இச்செயற்கைக்கோள் நியூசுபேசு இந்தியா லிமிடெட் மூலம் டினோபிரோபெட்ராவ்சுக் செயற்கைக்கோள் - செயற்கை துளை ரேடார் முதன்மை செயற்கைக்கோளாகவும், வெலாக்சு-ஏஎம்மை மற்ற 5 கியூப்சாட்களுடன் இணை பயணிகள் செயற்கைக்கோளாகவும் கொண்ட நியூசுபேசு இந்தியா லிமிடெட் நிறுவனம் மூலம் பிரத்யேக வணிகப் பணியாகும். இவை அனைத்தும் சிங்கப்பூருக்கு சொந்தமானது.
# பிஎசுஎல்வி-சி56

## பணி கண்ணோட்டம்

முதன்மை செயற்கைக்கோள்: டினோபிரோபெட்ராவ்சுக் செயற்கைக்கோள் செயற்கை துளை ரேடார்
இரண்டாம் நிலை செயற்கைக்கோள்: 6 இணை - பயணிகள் செயற்கைக்கோள்கள்
# பிஎசுஎல்வி-சி56

## பணி கண்ணோட்டம்

### பி. எசு. எல். வி. கட்டமைப்பு (முனையச் செயற்கைக்கோள் ஏவூர்தி)

**பணி பண்புகள்**  
| ஆல்ட் (கிமீ) | 535 |
| --- | --- |
| சாய்வு (டி) | 05.00 |
| ஏவூர்தி செலுத்தும் இடம் | சதீஸ் தவான் விண்வெளி மையம் |
பி.எசு.எல்.வி என்பது 4 ஆம் நிலை ராக்கெட் ஆகும். இது கைட்ராக்சைல்-டெர்மினேட் பாலிபுடாடின் என அறியப்படும் திட உந்துவிசையில் முதல் மற்றும் மூன்றாம் நிலை வேலைகள் மற்றும் திரவ கைபர்கோலிக் எரிபொருளில் இரண்டாம் மற்றும் நான்காவது நிலை வேலைகள்  
**உந்துசக்தி** :  
- *நிலை 1:* கூட்டுத் திடம் ( கைட்ராக்சைல்-டெர்மினேட் பாலிபுடாடின் அடிப்படையிலானது)
- *நிலை 2:* பூமியில் சேமிக்கக்கூடிய திரவம் ( சமச்சீரற்ற டைமெதில்கைட்ராசின் + N<sub id="mwQQ">2</sub>O<sub id="mwQg">4</sub>)
- *நிலை 3:* கூட்டுத் திடம் ( கைட்ராக்சைல்-டெர்மினேட் பாலிபுடாடின் அடிப்படையிலானது)
- *நிலை 4:* பூமியில் சேமிக்கக்கூடிய திரவம் (மோனோமெத்தில் கைட்ராக்சின்+ நைட்ரசனின் கலப்பு ஆக்சைடுகள் )
# அரை-முழுவெண்

கணிதத்தில், **அரை-முழுவெண்** (*half-integer*) என்பது பின்வரும் வடிவிலமைந்த ஒரு எண்:
:<math display=block>n + \tfrac{1}{2},</math> (இங்கு <math>n</math> ஒரு பூச்சியமில்லா முழு எண்)  
எடுத்துக்காட்டு:
<math display=block>4\tfrac12,\quad 7/2,\quad -\tfrac{13}{2},\quad 8.5</math>  
ஒரு முழுவெண்ணை இரண்டால் வகுக்கக் கிடைப்பது எப்பொழுதும் அரை-முழுவெண்ணால இருப்பதில்லை என்பதைக் கவனத்தில் கொள்வது அவசியம். ஒற்றை முழுவெண்களை இரண்டால் வகுக்கும்போது மட்டுமே அரை-முழுவெண்கள் கிடைக்கும். இக்காரணத்தினால் சில சமயங்களில் அரை-முழுவெண்கள், "அரை-ஒற்றை முழுவெண்கள்" என அழைக்கப்படுகின்றன. ஒரு முழுவெண்ணை இரண்டின் அடுக்குகளால் வகுக்கக் கிடைக்கும் எண்களின் (இருபடி விகிதமுறுஎண்) கணத்தின் உட்கணமாக அரை முழுவெண்கள் அமைகின்றன.
# அரை-முழுவெண்

## குறியீடும் இயற்கணித அமைப்பும்

அரை-முழுவெண்களின் கணக் குறியீடு:
:<math display=block>\mathbb Z + \tfrac{1}{2} \quad = \quad \( \tfrac{1}{2} \mathbb Z \) \smallsetminus \mathbb Z ~.</math>  
முழுவெண்களும் அரை-முழுவெண்களும் சேர்ந்து கூட்டல் செயலியின்கீழ் ஒரு குலமாகும். இக்குலத்தின் குறியீடு:
<math display=block>\tfrac{1}{2} \mathbb Z ~.</math>
எனினும் இவ்விரு எண்களும் வளையமாக இருக்காது. ஏனெனில் இரு அரை-முழுவெண்களின் பெருக்குத்தொகை மீண்டுமொரு அரை-முழுவெண்ணல்ல. எடுத்துக்காட்டாக <math>~\tfrac{1}{2} \times \tfrac{1}{2} ~=~ \tfrac{1}{4} ~ \notin ~ \tfrac{1}{2} \mathbb Z ~.</math> இவ்வெண்களை உள்ளடக்கிய மிகச்சிறிய உள்வளையம், இருபடி விகிதமுறு எண்களின் வளையம் (<math>\Z\[\tfrac12\]</math>) ஆகும்.
# அரை-முழுவெண்

## பண்புகள்

- <math>n</math> ஒரு ஒற்றையெண்ணாக "இருந்தால், இருந்தால் மட்டுமே" <math>n</math> அரை-முழுவெண்களின் கூட்டுத்தொகையும் ஒரு அரை-முழுவெண்ணாக இருக்கும்.<math>n=0</math> உம் இதில் அடங்கும்.
- ஒரு அரை-முழுவெண்ணின் எதிரெண்ணும் ஒரு அரை-முழுவெண்ணாகும்.
- முழுவெண்கள் கணத்திலிருந்து அரை-முழுவெண்கள் கணத்திற்கு <math>f:x\to x+0.5</math>, (<math>x</math> ஒரு முழுவெண்) என்ற இருவழிக்கோப்பு அமையுமென்பதால், அரை-முழுவெண்கள் கணத்தின் எண்ணளவை, முழுவெண்கள் கணத்தின் எண்ணளவைக்குச் சமமாகும்.
# அரை-முழுவெண்

## பயன்பாடு

தொடர் பெருக்கச் சார்பானது முழுவெண்கள் தருமதிப்புகளுக்கு மட்டுமே வரையறுக்கப்பட்டாலும் அதனை காமா சார்பைப் பயன்படுத்திப் பின்னவடிவத் தருமதிப்புகளுக்கும் நீட்டிக்கலாம். <math>R</math> ஆரமுள்ள -பரிமாணப் பந்தின் கனவளவின் வாய்பாட்டில் காமா சார்பு முக்கியப் பங்கு வகிக்கிறது:
<math display=block>V_n(R) = \frac{\pi^{n/2}}{\Gamma(\frac{n}{2} + 1)}R^n~.</math>  
அரை-முழுவெண்களின் காமா சார்பானது, <math>\pi</math> -இன் வர்க்கமூலத்தின் முழுவெண் மடங்குகளாக இருக்கும்:
<math display=block>\Gamma\(\tfrac{1}{2} + n\) ~=~ \frac{\,(2n-1)!!\,}{2^n}\, \sqrt{\pi\,} ~=~ \frac{(2n)!}{\,4^n \, n!\,} \sqrt{\pi\,} ~</math> (<math>n!!</math> என்பது இரட்டைத் தொடர் பெருக்கத்தைக் குறிக்கிறது)
# சையது மெகபூப் சா காத்ரி

**சையத் மெகபூப் சா காத்ரி** (*Sayed Mehboob Shah Qadri*) இந்திய நாட்டின் மகாராட்டிரா மாநிலத்தின் புனேவைச் சேர்ந்த ஒரு சமூக சீர்திருத்தவாதி ஆவார். *சையத்பாய்* என்று பிரபலமாக அறியப்படுகிறார். 2020 ஆம் ஆண்டில் சமூக சேவைகளில் இவர் ஆற்றிய பணிக்காக, இந்திய நாட்டின் நான்காவது உயரிய சிவிலியன் விருதான பத்மசிறீ விருது வழங்கப்பட்டது.
# சையது மெகபூப் சா காத்ரி

## சுயசரிதை

நான்கு வயதில், காத்ரியின் குடும்பம் அவரது சொந்த நகரமான தெலுங்கானா மாநிலம்ஐதராபாத்தில் இருந்து மகாராட்டிரா மாநிலம் புனேவுக்கு குடிபெயர்ந்தனர். இவருக்கு ஒரு சகோதரனும் நான்கு சகோதரிகளும் இருந்தனர். இவர் 13 வயதில் வேலை செய்யத் தொடங்கினார். இவருக்கு 20 வயதாக இருந்தபோது, அவரது சகோதரியின் விவாகரத்து, இவரை விவாகரத்து செய்யப்பட்ட பெண்களுக்காக வேலை செய்யத் தூண்டியது. இவர் சமூக சீர்திருத்தவாதியான கமீத் தல்வாயை சந்தித்து 1970 ஆம் ஆண்டு 2 மார்ச் மாதம் 22 ஆம் தேதி முசுலீம்களில் சமூக சீர்திருத்தங்களை ஊக்குவிக்கும் ஒரு அமைப்பான *முசுலீம் சத்யசோதக் மண்டல்* உடன் இணைந்து நிறுவினார். இசுலாமிய விவாகரத்து முறையான முத்தலாக் மூலம் கணவரால் விவாகரத்து செய்யப்பட்ட முசுலிம் பெண்களுக்கு இந்த அமைப்பு மறுவாழ்வு அளிக்கிறது. விவாகரத்து செய்யப்பட்ட பெண்களுக்கு நிதி உதவி, சட்ட உதவி மற்றும் தொழில் பயிற்சி ஆகியவற்றை வழங்குகிறது. ஐம்பது ஆண்டுகளில் பத்தாயிரத்திற்கும் மேற்பட்ட பெண்களுக்கு மறுவாழ்வு அளித்துள்ளது . ஒவ்வொரு ஆண்டும் ஒரு சமூக சேவகர்க்கு கமீத் தல்வாய் சிம்ருதி புரசுகார் விருதை வழங்குகிறது.
# சையது மெகபூப் சா காத்ரி

## அங்கீகாரம்

காத்ரிக்கு 2020 ஆம் ஆண்டில் சமூக சேவைகளில் இவர் ஆற்றிய பணிக்காக இந்தியாவின் நான்காவது உயரிய சிவிலியன் விருதான பத்மசிறீ விருது வழங்கப்பட்டது
# ரேபிட் கேஎல்

**ரேபிட் கேஎல்** (ஆங்கிலம்: *Rapid KL* அல்லது *Kuala Lumpur Rapid Integrated Transport Network* மலாய்: *Rangkaian Pengangkutan Integrasi Deras Kuala Lumpur*); சீனம்: 快捷通軌道) என்பது பிரசரானா மலேசியா (*Prasarana Malaysia*) எனும் நிறுவனத்திற்விற்குச் சொந்தமான பொது போக்குவரத்து அமைப்பாகும். அந்த நிறுவனத்தின் ரேபிட் ரெயில் மற்றும் ரேபிட் பேருந்து துணை நிறுவனங்களின் மூலம் இயக்கப்படுகிறது.  
கோலாலம்பூர் மற்றும் கிளாங் பள்ளத்தாக்கு பகுதிகள் முழுவதும் ரேபிட் கேஎல் தொடருந்துச் சேவையின் பயன்பாடுகள் உள்ளன. கோலாலம்பூரில் பொதுப் போக்குவரத்து அமைப்புகளை மலேசிய மத்திய அரசு மறுசீரமைப்பு செய்ததைத் தொடர்ந்து ரேபிட் கேஎல் தொடருந்துச் சேவை தொடங்கப்பட்டது.
# ரேபிட் கேஎல்

## பொது

2003-ஆம் ஆண்டில் இந்திரா கோத்தா (*Intrakota*) மற்றும் சிட்டி லைனர் (*Cityliner*) சேவைகளுக்குச் சொந்தமான பேருந்து சேவைகள் மற்றும் சொத்துக்கள் அனைத்தையும் பிரசரானா மலேசியா நிறுவனம் தன் பொறுப்பில் ஏற்றுக் கொண்டது. 2007-ஆம் ஆண்டில், கேஎல் இன்பராசிட்ரக்சர் (*KL Infrastructure Group*) எனும் குழுமம் திவாலானது.  
அந்தக் குழுமத்தை மலேசிய அரசாங்கம் மீட்டு எடுத்தது. மீட்டு எடுத்த பின்னர் அந்தக் கட்டமைப்புக் குழுமத்தை பிரசரானா மலேசியா நிறுவனத்தின் கீழ் கொண்டு வந்தது.
# ரேபிட் கேஎல்

## வரலாறு

### பொது போக்குவரத்து மறுசீரமைப்பு

கோலாலம்பூர் பெருநகரின் நடுத்தர திறன் கொண்ட தொடருந்து இயக்கமானது (*Medium Capacity Rail System*) அதன் தொடக்கத்தில் இருந்து; எதிர்பார்த்ததை விட குறைவான பயணிகளைக் கொண்டிருந்தது. இதனால் தொடருந்து இயக்குநர்களான அலிரான் ரிங்கான் நிறுவனம் (*Sistem Transit Aliran Ringan Sdn Bhd*) (**STAR-LRT**) மற்றும் உசகசாமா நிறுவனம் (*Projek Usahasama Transit Ringan Automatik Sdn Bhd*) (**PUTRA-LR**T) ஆகியவை தங்களின் வணிகக் கடனைத் திருப்பிச் செலுத்த முடியாமல் போனது.  
1997 ஆசிய நிதி நெருக்கடி நிலைமையை மேலும் மோசமாக்கியது. நவம்பர் 2001-இல், இரண்டு நிறுவனங்களும் மொத்தமாக RM 5.7 பில்லியன் கடனில் இருந்தன. அந்த இரண்டு நிறுவனங்களின் கடன்களை மறுசீரமைக்க மலேசிய அரசாங்கம் முயற்சிகளை மேற்கொண்டது.
# ரேபிட் கேஎல்

## வரலாறு

### மலேசிய அரசாங்கத்தின் தலையீடு

2002-இல், அந்த இரண்டு நிறுவனங்களும்; அவற்றின் சேவைகளும் பிரசரானா மலேசியா நிறுவனத்தால் ஏற்றுக் கொள்ளப்பட்டன. பின்னர் அந்தச் சேவைகளும் நிறுவனங்களும் ரேபிட் கேஎல் நிறுவனத்தின் கீழ் கொண்டு வரப்பட்டன.  
மலேசிய அரசாங்கம், கேஎல் இன்பராசிட்ரக்சர் குழுமத்தை RM 822 மில்லியன் நிதியுடன் பிணை எடுத்தது. பின்னர் கேஎல் இன்பராசிட்ரக்சர் குழுமம், பிரசரானா மலேசியா நிறுவனத்தால் கையகப்படுத்தப்பட்டது மற்றும் ரேபிட் ரெயில் மூலம் இயக்கப்பட்டது.
# ரேபிட் கேஎல்

## 1997 ஆசிய நிதி நெருக்கடி

கோலாலம்பூர் பெருநகரின் பேருந்து சேவையும் குறைந்த பயணிகளால் பிரச்சனைகளை எதிர்கொண்டது. தனியார் கார் பயன்பாட்டு அதிகரிப்பு மற்றும் மூலதன முதலீடுகளின் பற்றாக்குறை ஆகியவை அந்தப் பிரச்சினைகளுக்கு காரணமாகும்.  
கோலாலம்பூரின் புதிய பேருந்து நிறுவனங்களான இந்திரா கோத்தா கொம்பசிட் பேருந்து நிறுவனம் (*Intrakota Komposit*) மற்றும் சிட்டி லைனர் நிறுவனம் (*Cityliner*) ஆகியவை நிதி சிக்கல்களை எதிர்கொண்டன. 1997 ஆசிய நிதி நெருக்கடியினால் இந்திரா கோத்தா கொம்பசிட் பேருந்து நிறுவனம் RM 450 மில்லியன் இழப்புகளில் சிக்கியது.
# ரேபிட் கேஎல்

## 1997 ஆசிய நிதி நெருக்கடி

### கிள்ளான் பள்ளத்தாக்கு

2003-ஆம் ஆண்டில், அந்த இழப்புகளுக்கு பிரசரானா மலேசியா நிறுவனம் பொறுப்பேற்றது. குறைந்த வருவாய் காரணமாக, பேருந்து நிறுவனங்களின் நடத்துநர்கள் தங்கள் பேருந்துகளை பராமரிக்க முடியவில்லை. மேலும் பேருந்துகளில் முதலீடு செய்வதும் குறைவானது.  
பேருந்துகள் அடிக்கடி பழுதடையத் தொடங்கியதால் வருமானமும் சேவையும் மோசம் அடைந்தன. இதன் விளைவாக பயணிகளின் எண்ணிக்கையும் குறைந்தது. கிள்ளான் பள்ளத்தாக்கு பகுதியில் பொது போக்குவரத்துப் பயன்பாடு ஏறக்குறைய 16% குறைந்தது.
# ரேபிட் கேஎல்

## தற்போதைய சேவைகள்

| குறியீடு | தடம் | நிலையம் | நீளம் | தொடக்கம் | தொடக்க நிலையம் - முடிவு நிலையம் |
| --- | --- | --- | --- | --- | --- |
| <big> </big> | அம்பாங் வழித்தடம் | 16 திசம்பர் 1996 | செந்தூல் தீமோர் எல்ஆர்டி நிலையம் | அம்பாங் எல்ஆர்டி நிலையம் |  |
| <big> </big> | செரி பெட்டாலிங் வழித்தடம் | 11 Jசூலை 1998 | செந்தூல் தீமோர் எல்ஆர்டி நிலையம் | புத்ரா அயிட்ஸ் எல்ஆர்டி நிலையம் |  |
| <big> </big> | கிளானா ஜெயா வழித்தடம் | 1 செப்டம்பர் 1998 | கோம்பாக் எல்ஆர்டி நிலையம் | புத்ரா அயிட்ஸ் எல்ஆர்டி நிலையம் |  |
| <big> </big> | கோலாலம்பூர் மோனோரெயில் | 31 ஆகத்து 2003 | கோலாலம்பூர் சென்ட்ரல் | தித்திவாங்சா |  |
| <big> </big> | காஜாங் வழித்தடம் | 16 திசம்பர் 2016 | குவாசா டாமன்சாரா | காஜாங் |  |
| <big> </big> | புத்ராஜெயா வழித்தடம் | 16 சூன் 2022 | குவாசா டாமன்சாரா | புத்ராஜெயா சென்ட்ரல் |  |
| <big> </big> | சன்வே விரைவுப் பேருந்து வழித்தடம் | 2 சூன் 2015 | சன்வே செத்தியா ஜெயா | யுஎஸ்ஜே 7 (USJ 7) |  |
| **மொத்தம்** | &nbsp; | } |  |  |  |
# வெண்ணிலா சர்க்கரை

**வெண்ணிலா சர்க்கரை** (இடாய்ச்சு மொழி : *Vanillezucker*, போலிய மொழி : *Cukier waniliowy*, அங்கேரிய மொழி : *Vaníliás cukor*, டென்மார்க் மொழி : *Vaniljsocker*, மாசிடோனிய மொழி: *Ванилин шеќер* ) என்பது இத்தாலியன், டச்சு, ஜெர்மனி, போலந்து, சுவீடன், செர்மன், ஆசுதிரியா, அங்கேரி, செக், சிலோவாக்கியா, சுலோவீனியா, குரோவாசியா, போசுனியன், செர்பியன், துருக்கியம், மற்றும் பிற ஐரோப்பிய நாடுகளின் இனிப்பு வகைகளில் பொதுவாகப் பயன்படுத்தப்படும் ஒரு பொருளாகும்.  
வெண்ணிலா சர்க்கரை ஆனது சர்க்கரை மற்றும் வெண்ணிலா பீன்சு அல்லது வெண்ணிலா சாறுடன் கலந்த சர்க்கரை (ஒரு மேசைக்கரண்டி சாறுக்கு இரண்டு கப் சர்க்கரை விகிதத்தில்) தயாரிக்கப்படுகிறது.  
முன் தொகுக்கப்பட்ட வெண்ணிலா சர்க்கரை விலை உயர்ந்தது மற்றும் ஐரோப்பா கண்டத்தை விட்டு வெளியே பெறுவது கடினம். ஆனால் வீட்டிலேயே தயாரிக்கலாம். சில நேரங்களில் அதை வெண்ணிலா சாற்றுடன் மாற்றலாம். இங்கு ஒரு தேக்கரண்டி ஒரு தொகுப்புக்கு சமம். இருப்பினும், இது ஒரு டாப்பிங்காக தேவைப்படும்போது, வெண்ணிலா சாறு பொருத்தமற்றது.  
400 கிராம் (2 கப்) வெள்ளை சர்க்கரையை ஒரு வெண்ணிலா பீனின் துருவிய விதைகளுடன் சேர்த்து வெண்ணிலா சர்க்கரையை தயாரிக்கலாம். 200 முதல் 400 கிராம் (1 முதல் 2 கப் வரை) வெள்ளைச் சர்க்கரையுடன் காற்றுப் புகாத சாடியில் 1 முதல் 2 முழு வெண்ணிலா பீன்சு சேர்த்தும், கலவையை இரண்டு வாரங்களுக்கு பதப்படுத்துவதன் மூலமும் இதைச் செய்யலாம். பயன்படுத்தப்படும் சர்க்கரையை மாற்றலாம்.  
மலிவான வெண்ணிலா சர்க்கரையும் கிடைக்கிறது. இது சர்க்கரை மற்றும் வெண்ணிலின் மூலம் மட்டுமே தயாரிக்கப்படுகிறது.
# தொழிலாளர் மேம்பாட்டு சங்கம்

**தொழிலாளர் மேம்பாட்டு சங்கம்** (*Workers Development Union*) கோவா மாநிலத்தின் இயேசு சபைகளின் சமூக நடவடிக்கை பிரிவு மற்றும் ஒரு அரசு சாரா அமைப்பு ஆகும். இந்த அமைப்பு *ஜன ஜாக்ரன்* அல்லது *சிராமிக் அபிவிருத்தி சங்கம்* என்றும் அழைக்கப்படும். இந்த அமைப்பு பெல்காம் மற்றும் வடக்கு கர்நாடகாவின் பிற மாவட்டங்கள் மற்றும் மகாராட்டிராவின் கோலாப்பூர் மாவட்டத்தில் கவனம் செலுத்துகிறது.  
செம்மறியாடு பராமரிப்பு, நவீன மருந்துகள், நவீன வளர்ப்பு முறைகள் ஆகியவற்றில் மேய்ப்பர் பயிற்சித் திட்டம் கர்நாடகாவின் வடக்கு மாவட்டங்களில் மேற்கொள்ளப்படுகிறது. 1996 ஆம் ஆண்டில், சணல் மற்றும் பருத்தி நாரால் செய்யப்பட்ட கைப்பைகள் மற்றும் பிற கைவினைப் பொருட்களை உள்ளூர் பெண்கள் உற்பத்தி செய்து சந்தைப்படுத்த *சிராமிக் அபிவிருத்தி சங்கம்* உதவியது. 2005 ஆம் ஆண்டில், *சிராமிக் அபிவிருத்தி சங்கம்* வளர்ச்சி மற்றும் ஒத்துழைப்புக்கான சுவிசு நிறுவனத்துடன் இணைந்து, கர்நாடகாவின் பெல்காம் மாவட்டத்தில் உள்ள குருபா பெண்களுக்கு தக்காணப் பீடபூமியில் செம்மறி ஆடுகளிலிருந்து கம்பளி பொருட்களை தயாரித்து சந்தைப்படுத்த உதவியது.
# துரைராஜன் பாலசுப்பிரமணியன்

**துரைராஜன் பாலசுப்பிரமணியன்** (*Dorairajan Balasubramanian*) என்பவர் **பேராசிரியர் பாலு** என்று பிரபலமாக அறியப்படுகிறார். இவர் இந்திய உயிர் இயற்பியல் வேதியியலாளர் மற்றும் கண் உயிர் வேதியியலாளர் ஆவார். இவர் இந்திய அறிவியல் கழகத்தின் முன்னாள் தலைவர் ஆவார். தற்பொழுது ஐதராபாத்திலுள்ள எல்வி பிரசாத் கண் நிறுவனத்தின், பிரையன் ஹோல்டன் கண் ஆராய்ச்சி மைய இயக்குநராக உள்ளார். இவர் பிரான்சு அரசின் தேசிய மரியாதையினைப் பெற்றவர் ஆவார். பாலசுப்ரமணியன் இந்திய அரசு 2002-ல் இவருக்கு நாட்டின் நான்காவது உயரிய இந்தியக் குடிமகன் விருதான பத்மஸ்ரீ வழங்கி கவுரவம் செய்தது.
# துரைராஜன் பாலசுப்பிரமணியன்

## இளமையும் கல்வியும்

துரைராஜன் பாலசுப்பிரமணியன் 28 ஆகத்து 1939 அன்று தென்னிந்திய மாநிலமான தமிழ்நாட்டில் பிறந்தார். இவர் 1957-ல் சென்னைப் பல்கலைக்கழகத்தில் வேதியியலில் பட்டம் பெற்றார். 1959-ல் பிர்லா தொழில்நுட்பம் மற்றும் அறிவியல் கழகம், பிலானியில் வேதியியலில் முதல் தரத்துடன் முதுகலைப் பட்டம் பெற்றார். பாலசுப்பிரமணியன் 1960-ல் தனது முனைவர் பட்ட ஆய்வுக்காக அமெரிக்காவிற்குச் சென்றார். அங்கு கொலம்பியா பல்கலைக்கழகத்தில் உயிர் இயற்பியல் வேதியியலில் முனைவர் பட்டத்தினை விரிவுரையாளராகச் சேர்ந்தார். இங்கு இவர் பல ஆண்டுகளாக உதவிப் பேராசிரியராகவும் பின்னர் பேராசிரியராகவும் பதவி உயர்வு பெற்று பணியாற்றினார். 1977ஆம் ஆண்டில், ஐதராபாத்து பல்கலைக்கழகத்தில் வேதியியல் பள்ளியின் பேராசிரியராகவும் புலத்தலைவராகவும் நியமிக்கப்பட்டார். இங்கு இவர் 1982 வரை பணியாற்றினார். மூத்த மகள் காத்யாயனி ஆராய்ச்சியாளர். இளையவர், அகிலா பொதுச் சுகாதார நிபுணராக பணிபுரிகிறார்.
# துரைராஜன் பாலசுப்பிரமணியன்

## பதவிகள்

பாலசுப்பிரமணியன் பெதஸ்தாவில் உள்ள தேசிய கண் நிறுவனத்தின் வருகை தரும் அறிவியலாளர் மற்றும் மெல்பேர்ண் பல்கலைக்கழகத்தில் கண் மருத்துவத்தில் மூத்த ஆய்வாளர் ஆவார். இவர் இந்திய அரசின் உயிரி தொழில்நுட்பத் துறையால் அமைக்கப்பட்ட *தண்டு உயிரணு ஆராய்ச்சிக்கான பணிக்குழுவின்* தலைவராகவும் உள்ளார். இவர் இந்திய அறிவியல் கழகத்தின் முன்னாள் தலைவர் (2007-2010) ஆவார். மேலும் ஆந்திரப் பிரதேச அரசின் உயிரி தொழில்நுட்ப ஆலோசனைக் குழுவின் தலைவராகவும் உள்ளார். உலக அறிவியல் கழகத்தின் முன்னாள் பொதுச் செயலாளர் ஆவார். மற்றும் பார்வை மற்றும் கண் மருத்துவத்தில் ஆராய்ச்சிக்கான சங்கத்தின், அமெரிக்கப் பிரிவின் மேனாள் உறுப்பினராக இருந்தார்.
# பகதூர் குப்தா

**பகதூர் குருங் குப்தா** (*Bahadur Gurung Gupta*) இந்திய நாட்டைச் சேர்ந்த பனிச்சறுக்கு வீரர் ஆவார். இவர் 1976 ஆம் ஆண்டு செப்டம்பர் மாதம் 7 ஆம் தேதி பிறந்தார். 2006 ஆம் ஆண்டு நடைபெற்ற குளிர்கால ஒலிம்பிக்கிற்கு தகுதி பெற்றார். அங்கு இந்திய நாட்டினைப் பிரதிநிதித்துவப்படுத்தினார் . அவர் குறுக்கு நாடு பனிச்சறுக்கு விளையாட்டின் ஆண்களுக்கான தடகள பிரிவு நிகழ்வில் பங்கேற்றார். தனது நிகழ்வில் 78 ரன்களை முடித்தார்.  
2005 ஆம் ஆண்டு சனவரி மாதத்தில் குல்மார்க்கில் நடந்த சர்வதேச குறுக்கு நாடு பனிச்சறுக்கு பந்தயத்தில் மூன்றாவது இடத்தைப் பிடித்தார். அவர் போலு கெரேட் மற்றும் உலுடாக் பால்கனில் நடைபெற்ற குறுக்கு நாடு பனிச்சறுக்கு பந்தயங்களிலும் பங்கேற்று சிறப்பாக செயல்பட்டார்.  
1999 ஆம் ஆண்டில் இந்திய இராணுவத்தில் சேர்ந்தார். பின்னர் 15 வயது வரை பயிற்சியைத் தொடங்கினார். மேலும் தேசிய சாம்பியன்சிப்பை வென்றார். 2002 ஆம் ஆண்டு அவுலியில் நடந்த தேசிய குளிர்கால விளையாட்டுப் போட்டிகளில் சிறந்த தடகள வீரராக தேர்ந்தெடுக்கப்பட்டார்
# திருப்பரங்குன்றம் வெயிலுகந்த அம்மன் கோயில்

**வெயிலுகந்த அம்மன் கோயில்** என்பது தமிழ்நாடு மாநிலத்தில் மதுரை மாவட்டத்தின் திருப்பரங்குன்றம் புறநகர்ப் பகுதியில் அமைந்துள்ள ஓர் அம்மன் கோயில் ஆகும்.  
கடல் மட்டத்திலிருந்து சுமார் 192 மீட்டர் உயரத்தில் அமைந்துள்ள வெயிலுகந்த அம்மன் கோயிலின் புவியியல் ஆள்கூறுகள், ஆகும்.  
புனரமைக்கப்பட்ட இக்கோயிலின் குடமுழுக்கு 2022ஆம் ஆண்டு சூலை மாதம் ஆறாம் நாள் நடைபெற்றது. அர்த்தநாரீசுவரர், விநாயகர், காலபைரவர், மாணிக்கவாசகர், கருப்பண்ணசாமி, கத்தரிக்காய் சித்தர் மற்றும் நவக்கிரகங்கள் ஆகியோர் சன்னதிகள் இக்கோயிலில் அமையப் பெற்றுள்ளன.
# கற்றை உணர்சட்டம்

**ஒருதிசை உணர்சட்டம்** அல்லது **கற்றை உணர்சட்டம்** என்பது குறிப்பிட்ட திசையில் அதிக கதிரலை ஆற்றலைப் பரப்பும் அல்லது பெறும் உணர்சட்டம் ஆகும். ஒரு குறிப்பிட்ட திசையில் உயர் கதிர்வீச்சு செறிவு தேவைப்படும்போது அல்லது ஒரு குறிப்பிட்ட திசையிலிருந்து மட்டுமே கதிரலைகளைப் பெறும்போது ஒருதிசை உணர்சட்டங்கள் விரும்பப்படுகின்றன. இது அந்தத் திசையில் பெறுபவர்களுக்கு அனுப்பப்படும் ஆற்றலை அதிகரிக்கும் அல்லது தேவையற்ற மூலங்களிலிருந்தான குறுக்கீட்டைக் குறைக்கும். இது இருமுனை ஒருதிசை உணர்சட்டம் அல்லது கற்றை உணர்சட்டம் என்பது குறிப்பிட்ட திசையில் அதிக கதிரலை ஆற்றலைப் பரப்பும் அல்லது பெறும் உணர்சட்டம் ஆகும். உணர்சட்டங்கள் போன்ற அனைத்து திசை உணர்சட்டங்களுடன் முரண்படுகிறது , அவை கதிரலைகளை பரந்த கோணத்தில் பரப்புகின்றன அல்லது பரந்த கோணத்தில் இருந்து பெறுகின்றன.  
உணர்சட்டத்தின் கதிர்வீச்சுத் திறனின் கோணப் பரவல், அதன் கதிர்வீச்சு முறையால் ஒரு திசையில் செறிவூட்டப்பட்டிருத்தல் உணர்சட்ட ஈட்டம் எனும் அளவுரு வழியாக அளவிடப்படுகிறது. **உயர் - ஈட்ட உணர்சட்டம்** (HGA) என்பது கதிரலைக் குறிகைகளை மிகவும் செறிவாகக் குவித்து குறுகிய கற்றை அகலத்துடன் துல்லியமாக இலக்கில் செலுத்தும் ஒருதிசை அல்லது கர்றை உணர்சட்டமாகும். விண்வெளி பயணங்களில் பொதுவாக தேவைப்படும் இந்த உணர்சட்டங்கள் புவி முழுவதும் பயன்படுத்தப்படுகின்றன , கதிரலைகளைச் சீர்குலைக்க மலைகள் இல்லாத தட்டையான திறந்த பகுதிகளில் மிகவும் வெற்றிகரமாக இவை பயன்படுத்தப்படுகின்றன. இதற்கு மாறாக , **தாழ்** - **ஈட்ட உணர்சட்டம்** (**LGA**) என்பது பரந்த கதிரலைக் கற்றை அகலத்துடன் கூடிய ஒரகனைத்து திசை உணர்சட்டமாகும், இது மலைப்பகுதிகளில் கூட குறிகையைச் சரியான முறையில் பரப்ப வல்லது , இதனால் நிலப்பரப்பைப் பொருட்படுத்தாமல் மிகவும் நம்பகமானது. தாழ் ஈட்ட உணர்சட்டங்கள் பெரும்பாலும் விண்கலத்தில் உயர் ஈட்ட உணர்சட்டத்துக்கு ஒரு பின்காப்பு அணியாகவே பயன்படுத்தப்படுகின்றன , இது மிகவும் குறுகிய அலைக்கற்றையைப் பரப்புகிறது , எனவே குறிகை இழப்புக்கு எளிதாக ஆளாகிறது.  
அனைத்து நடைமுறை உணர்சட்டங்களும் ஓரளவு திசைசார்ந்தவையே என்றாலும் பொதுவாக புவிக்கு இணையான தளத்தில் உள்ள திசை மட்டுமே கருதப்படுகிறது. நடைமுறை உணர்சட்டங்கள் ஒரு தளத்தில் எளிதில் அனைத்து திசையிலும் இருக்க முடியும். மிகவும் பொதுவான வகைகளாக யாகி உணர்சட்டம், பதிவுக்கால உணர்சட்டம், மூலைத் தெறிப்பு உணர்சட்டம் ஆகியன ஆகும் , இவை அடிக்கடி இணைக்கப்பட்டு வணிக முறையில் குடியிருப்பு தொலைக்காட்சி உணர்சட்டங்களாக விற்கப்படுகின்றன. கலப்பேசி மீட்பிகள் பெரும்பாலும் ஒரு வழக்கமான செல்பேசியில் பெறக்கூடியதை விட மிகப் பெரிய குறிகையை வழங்க வெளிப்புற திசை உணர்சட்டங்களைப் பயன்படுத்துகின்றன. செயற்கைக்கோள் தொலைக்காட்சி பெறுபவர்கள் பொதுவாக பரவளைய ஆண்டெனாக்களைப் பயன்படுத்துகின்றனர். நீண்ட, நடுத்தர அலைநீள அலைவெண்களுக்கு கோபுர வரிசைகள் பெரும்பாலான சூழல்களில் திசை உணர்சட்டங்களாகப் பயன்படுத்தப்படுகின்றன.
# கற்றை உணர்சட்டம்

## இயங்குமுறை

செலுத்தும்போது, உயர் ஈட்ட உணர்சட்டம் அனுப்பும் போது , பெறும் திசையில் உயர் ஆற்றலைச் செலுத்தி, பெறப்படும் குறிகை வலிமையை அதிகரிக்கிறது. பெறும்போது, ,உயர் ஈட்ட உணர்சட்டம் கூடுதல் குறிகையைப் பெற்று, , குறிகையின் வலிமையை அதிகரிக்கும். இந்த இரண்டு விளைவுகளும் சமமாக உள்ளன - செலுத்தும்போது குறிகையை 100 மடங்கு வலுவாக தரும் உணர்சட்டம், பெறும்போது 100 மடங்கு உயர் ஆற்றலைப் பெறும்.. அவற்றின் திசைவழிச் செயல்பாட்டின் விளைவாக , திசை உணர்சட்டங்களும் குறைவான ( முதன்மைக் கற்றைத் தவிர வேறு திசைகளில் குறைவான) குறிகையை அனுப்புகின்றன. குறுக்கீட்டைக் குறைக்க இந்த பண்பைப் பயன்படுத்தலாம்.  
உயர் ஈட்ட உணர்சட்டத்தை உருவாக்க பல வழிகள் உள்ளன. இவற்றில் மிகவும் பொதுவானவை பரவளைய உணர்சட்டங்கள், சுருளை உணர்சட்டங்கள, யாகி உணர்சட்டங்கள், சிறிய உணர்சட்டத்தின் தறுவாய் வரிசை அணிகள் என்பனவாகும். கொம்புவகை உணர்சாட்டங்களும் உயர் ஈட்டத்துடன் வடிவமைக்கலாம்.. அரேசிபோ நோக்கீட்டகம் போன்ற இன்னும் பிற உருவமைவுகள் ஒரு *வரி* ஊட்டத்தின் சேர்மானத்தை ஒரு பெரிய கோளத் தெறிப்புவழி பயன்படுத்தியது. வழக்கமான பரவளையத் தெறிப்பு முறைக்கு மாறாக குறிப்பிட்ட அலைவெண்களில் மிக உயர் ஈட்டங்களை அடைய முடிந்தது..
# கற்றை உணர்சட்டம்

## உணர்சட்ட ஈட்டம்

ஆன்டெனா ஆதாயம் பெரும்பாலும் ஒரு ஐசோட்ரோபிக் ரேடியேட்டரின் அனைத்து திசைகளிலும் சமமாக கதிர்வீச்சு செய்யும் ஒரு கற்பனை ஆண்டெனாவைப் பொறுத்தவரை மேற்கோள் காட்டப்படுகிறது. டெசிபல் அளவுகளில் அளவிடப்படும் இந்த ஆதாயம் dBi என்று அழைக்கப்படுகிறது. ஆற்றல் பாதுகாப்பு உயர் ஆதாய ஆண்டெனாக்கள் குறுகிய கற்றைகளைக் கொண்டிருக்க வேண்டும் என்று கட்டளையிடுகிறது. எடுத்துக்காட்டாக , ஒரு உயர் ஆதாய ஆண்டெனா 1 வாட் டிரான்ஸ்மிட்டரை 00 வாட் டிரான்ஸிமீட்டர் போல தோற்றமளித்தால் , கற்றை வானத்தின் அதிகபட்சம் 1.11 ஐ மறைக்க முடியும் (இல்லையெனில் அனைத்து திசைகளிலும் கதிர்வீச்சு செய்யப்படும் மொத்த ஆற்றலின் அளவு டிரான்ஸ்மிட்டர் சக்தியை விட அதிகமாக இருக்கும் , இது சாத்தியமில்லை. இதன் விளைவாக , உயர் - ஆதாய ஆண்டெனாக்கள் உடல் ரீதியாக பெரியதாக இருக்க வேண்டும் என்பதை இது குறிக்கிறது , ஏனெனில் விவரக்குறிப்பு வரம்பிற்கு ஏற்ப , கற்றை குறுகியது , பெரிய ஆண்டெனா இருக்க வேண்டும் (அலைநீளங்களில் அளவிடப்படுகிறது).  
ஆன்டெனா ஆதாயத்தை dBd′ இல் அளவிட முடியும் , இது அரை அலை இருமுனையின் அதிகபட்ச தீவிர திசையுடன் ஒப்பிடும்போது டெசிபல்களில் ஆதாயமாகும். யாகி வகை ஏரியல்களைப் பொறுத்தவரை , இது ஏறக்குறைய சோதனையின் கீழ் உள்ள ஏரியல் மைனஸ் அதன் அனைத்து டைரக்டர்கள் மற்றும் ரிஃப்ளெக்டரிலிருந்து ஒருவர் எதிர்பார்க்கும் ஆதாயத்திற்கு சமம். dBi மற்றும் dBd′ இரண்டையும் 2.15 dB′ ஆல் வேறுபடுத்துவது முக்கியம் , ஏனெனில் ஒரு இருமுனை ஒரு ஐசோட்ரோபிக் ஆண்டெனாவைப் பொறுத்தவரை 2.15 db ஆதாயத்தைக் கொண்டுள்ளது.  
ஆதாயம் என்பது தனிமங்களின் எண்ணிக்கை மற்றும் அந்த தனிமங்களின் சரிசெய்தல் ஆகியவற்றைப் பொறுத்தது. ஆன்டெனாக்கள் பரந்த அளவிலான அதிர்வெண்களில் எதிரொலிக்கும் வகையில் மாற்றியமைக்கப்படலாம் , ஆனால் மற்ற அனைத்தும் சமமாக இருப்பதால் , வான்வழி ஆதாயம் ஒற்றை அதிர்வெண் அல்லது அதிர்வெண்ணின் குழுவிற்கு ட்யூன் செய்யப்பட்ட ஒன்றை விட குறைவாக உள்ளது என்று அர்த்தம். எடுத்துக்காட்டாக , அகலப்பட்டை தொலைக்காட்சி ஆண்டெனாக்களைப் பொறுத்தவரை , டிவி பரிமாற்ற இசைக்குழுவின் அடிப்பகுதியில் ஆதாய வீழ்ச்சி குறிப்பாக பெரியதாக இருக்கும். இங்கிலாந்தில் தொலைக்காட்சி இசைக்குழுவின் இந்த அடிப்பகுதியில் மூன்றில் ஒரு பங்கு குழு A ′ என அழைக்கப்படுகிறது , இது குழுப்படுத்தப்பட்ட வான்வழிகளை அதே அளவு / மாடலின் அகலப்பட்டை வான்வழியுடன் ஒப்பிடுகிறது.  
பிற காரணிகளும் துளை போன்ற ஆதாயத்தை பாதிக்கலாம் (ஆண்டெனா கிட்டத்தட்ட முற்றிலும் ஆண்டெனாவின் அளவுடன் தொடர்புடையது , ஆனால் சிறிய ஆண்டெனாக்களுக்கு ஃபெரைட் கம்பி மற்றும் செயல்திறனை சேர்ப்பதன் மூலம் அதிகரிக்க முடியும் (மீண்டும் அளவால் பாதிக்கப்படுகிறது , ஆனால் பொருட்களின் எதிர்ப்பும் பயன்படுத்தப்படுகிறது மற்றும் மின்மறுப்பு பொருத்தம். இந்த காரணிகள் ஆண்டெனாக்களின் பிற அம்சங்களை சரிசெய்யாமல் மேம்படுத்த எளிதானது அல்லது தற்செயலாக திசையை அதிகரிக்கும் அதே காரணிகளால் மேம்படுத்தப்படுகின்றன , எனவே பொதுவாக வலியுறுத்தப்படுவதில்லை.
# கற்றை உணர்சட்டம்

## பயன்பாடுகள்

உயர் ஈட்ட உணர்சட்டங்கள் பொதுவாக ஆழ்வெளி ஆய்வுகளின் மிகப்பெரிய உறுப்பாகும் , மேலும், அரேசிபோ நோக்கீட்டகத்தில் உள்ள உயர் ஈட்டக் கதிரலை உணர்சட்டங்கள் மாபெரும் கட்டமைப்புகளாகும். ஆழ்வெளி வலையமைப்பு சுமார் 1 செமீ அலைநீளத்தில் 35 மீ கிண்ணங்களைப் பயன்படுத்துகிறது. இந்தச் சேர்மானம் உணர்சட்ட ஈட்டத்தை 100,000,000 (அல்லது 80 dB) அளவுக்கு முன்னேற்றுகிறது , இதனால் அலைசெலுத்தி 100 மில்லியன் மடங்கு வலுவாக *இலக்கு கற்றைக்குள் இருந்தால், அ*லைவாங்கி சுமார் 100 மில்லியன் முறை அதிக உணர்திறன் கொண்டதாக அமையும். இந்தக் கற்றை பேரளவாக வானத்தின் நூறு மில்லியனி ல் ஒரு பகுதியை காண முடியும் , எனவே, இதற்கு மிகவும் துல்லியமான சுட்டிக்காட்டுதல் தேவைப்படுகிறது.  
WPAN தொடர்பு முறையில் உயர் ஈட்டமுள்ள மில்லிமீட்டர் - அலைத் தகவல்தொடர்புகளைப் பயன்படுத்துவது, ஒரு உள்ளூர்மயமாக்கப்பட்ட பகுதியில் குறுக்கீடற்ற ஒருங்கமை செலுத்தங்களைத் திட்டமிடுவதற்கான நிகழ்தகவை அதிகரிக்கிறது , இதன் விளைவாக வலையமைப்புச் செயல்திறன் பேரளவில் அதிகரிக்கிறது. இருப்பினும் ஒருங்கமை செலுத்தத்தின் உகந்தநிலைத் திட்டமிடல் ஒரு மாபெரும் வன் சிக்கலாகும்.
# பைஜு இரவீந்திரன்

**பைஜு ரவீந்திரன்** (மலையாளம்: பைஜு இரவீந்திரன்; பிறப்பு 1980) ஒரு இந்திய தொழிலதிபர், முதலீட்டாளர் மற்றும் கல்வியாளர் ஆவார், அவர் தனது மனைவி திவ்யா கோகுல்நாத்துடன் இணைந்து பைஜூஸ் நிறுவனத்தை நிறுவினார்.
# பைஜு இரவீந்திரன்

## ஆரம்ப வாழ்க்கை மற்றும் கல்வி

பைஜு 1980 ஆம் ஆண்டு இந்தியாவின் கேரளாவில் உள்ள அழிக்கோடு கிராமத்தில் இயற்பியல் மற்றும் கணித ஆசிரியர்களான ரவீந்திரன் மற்றும் ஷோபனவல்லி ஆகியோருக்குப் பிறந்தார். அவர் ஒரு மலையாள வழி பள்ளியில் படித்தார், அங்கு அவரது தாயார் கணித ஆசிரியராகவும், தந்தை இயற்பியல் ஆசிரியராகவும் இருந்தார்கள். அவர் வகுப்புகளைத் தவிர்த்துவிட்டு வீட்டிலேயே கற்றுக்கொள்வார்.
# பைஜு இரவீந்திரன்

## தொழில்

கண்ணூரில் உள்ள அரசு பொறியியல் கல்லூரியில் பி.டெக் முடித்த பிறகு, பன்னாட்டு கப்பல் நிறுவனத்தில் சர்வீஸ் இன்ஜினியராக சேர்ந்தார். 2003 ஆம் ஆண்டு விடுமுறையின் போது, CAT தேர்வுக்கு படிக்கும் தனது நண்பர்களுக்கு உதவினார். இரண்டு ஆண்டுகளுக்குப் பிறகு, கேட் தேர்வுக்கு படிக்க மக்களுக்கு தொடர்ந்து உதவினார், மேலும் நல்ல முடிவுகளின் அடிப்படையில், தனது வேலையை விட்டுவிட முடிவு செய்தார். 2011 இல், அவர் தனது மனைவி திவ்யா கோகுல்நாத் உடன் இணைந்து பைஜுவை நிறுவினார், அவர் தனது தேர்வுத் தயாரிப்பு வகுப்பில் மாணவியாக இருந்தபோது அவரைச் சந்தித்தார்.  
2015 ஆம் ஆண்டில், ஸ்மார்ட்போன் திரை அளவுகள் அதிகரித்ததால், மாணவர்கள் தங்கள் கையடக்க சாதனங்களில் கற்றுக்கொள்வதற்காக ரவீந்திரன் உருவாக்கிய செயலியான பைஜூஸ்-யை அறிமுகப்படுத்தினார். அக்டோபர் 2018ல் பைஜூஸ், ஐக்கிய இராச்சியம், அமெரிக்கா மற்றும் பிற ஆங்கிலம் பேசும் நாடுகளுக்கும் விரிவடைந்தது. ஜூலை 2022க்குள், இதன் செயலி 150 மில்லியனுக்கும் அதிகமான முறை பதிவிறக்கம் செய்யப்பட்டது, சராசரியாக, அதன் பயனர்கள் ஒவ்வொரு நாளும் 71 நிமிடங்களை இதன் செயலியில் செலவழித்தனர்.  
2021 ஆம் ஆண்டில், ரவீந்திரன் வேதாந்துவை ஏறக்குறைய $600-$700 மில்லியனுக்கு வாங்குவதற்கான மேம்பட்ட பேச்சுவார்த்தைகளுக்குத் தலைமை தாங்கினார், ஆனால் நிலுவையில் உள்ள ஒழுங்குமுறை ஒப்புதல்கள் காரணமாக ஒப்பந்தம் நிறைவேறவில்லை.  
*ஃபோர்ப்ஸின்* கூற்றுப்படி, 2020 ஆம் ஆண்டு நிலவரப்படி, பைஜு, அவரது மனைவி மற்றும் அவரது சகோதரர் ரிஜு ரவீந்திரன் ஆகியோரின் மொத்த சொத்து மதிப்பு $3.4 பில்லியன் ஆகும். ஜனவரி 2021 இல், அவர் தேசிய புதிதாக தொடங்கப்பட்ட நிறுவனங்களின் ஆலோசனைக் குழுவில் அதிகாரப்பூர்வமற்ற உறுப்பினராக சேர்க்கப்பட்டார். ஏப்ரல் 2021 இல், பைஜூஸ் இந்தியவின் தேர்வுக்கு உதவும் நிறுவனமான ஆகாஷ் எஜுகேஷனல் சர்வீசஸ் லிமிடெட் நிறுவனத்தை கிட்டத்தட்ட 1 பில்லியன் அமெரிக்க டாலர்களுக்கு வாங்கியது.  
ஜூலை 2022ல், இரவீந்திரன் பைஜூஸ்-ல் $400 மில்லியன் முதலீடு செய்தார்.
# பைஜு இரவீந்திரன்

## தனிப்பட்ட வாழ்க்கை

இரவீந்திரன் தனது ஆரம்பகால மாணவிகளில் ஒருவரான திவ்யா கோகுல்நாத்தை 2009 இல் மணந்தார். இவர்களுக்கு இரண்டு மகன்கள் உள்ளனர்.
# பைஜு இரவீந்திரன்

## கௌரவங்களும் விருதுகளும்

- 2017 இந்தியன் எக்ஸ்பிரஸ் ஐடி விருதுகள்
- 2019 மனோரமா நியூஸ் நியூஸ்மேக்கர் விருது
- 2020 எர்ன்ஸ்ட் &amp;amp; யங் ஃபைனலிஸ்ட், ஆண்டின் சிறந்த தொழில்முனைவோர், இந்தியா மற்றும் வெற்றியாளர், வணிக உருமாற்ற விருது
- 2020 பார்ச்சூன் இதழின் '40 கீழ் 40 ' பட்டியல்
- 2021 ஃபோர்ப்ஸ் இந்தியா லீடர்ஷிப் விருது (FILA) இந்த ஆண்டிற்கான தொழிலதிபர்
# விக்கிப்பீடியா:மேம்பாடு/தொழினுட்பம் வாயிலாக இலக்கினை அடைதல்

தொழினுட்பத்தின் உதவிகொண்டு மேம்பாட்டுப் பணிகளைச் செய்வதற்கான ஒருங்கிணைப்புப் பக்கம்.  
தேவைப்படும் உதவிகள் இங்கு பட்டியலிடப்படுகின்றன. தொடர்பான உரையாடல்களை பேச்சுப் பக்கத்தில் நடத்தலாம்.
# விக்கிப்பீடியா:மேம்பாடு/தொழினுட்பம் வாயிலாக இலக்கினை அடைதல்

## (1) தமிழ்த் திரைப்படங்கள் குறித்தான கட்டுரைகளில் சான்றுகள்

1975 ஆம் ஆண்டு வரை வெளியான தமிழ்த் திரைப்படங்கள் கட்டுரைகளில் குறைந்தது ஒரு மேற்கோள் சேர்க்கும் பணியானது 2016 ஆம் ஆண்டு நடந்தது. விக்கிப்பீடியா:விக்கித் திட்டம் திரைப்படம்/தமிழ்த் திரைப்படம்/1975 வரை/சான்றுகள் சேர்த்தல்  
திரைப்பட வரலாற்றாளர் ராண்டார் கை எழுதிய கட்டுரைகள் தி இந்து இணையத்தளத்தில் உள்ளன. அக்கட்டுரைகளே மேற்கோளாக பெரும்பாலும் சுட்டிக்காட்டப்பட்டன. இப்போது, தி இந்து இணையத்தளம் பணம் செலுத்தி பார்க்கவேண்டிய தளமாக மாறிவிட்டது. எனவே, ராண்டார் கை அவர்களின் கட்டுரைகளை முழுமையாக படிக்க இயலவில்லை. எடுத்துக்காட்டு: சாந்த சக்குபாய்  
தமிழ் விக்கிப்பீடியா கட்டுரைகளுக்கு இணையான ஆங்கில விக்கிப்பீடியா கட்டுரைகளில், waybackmachine / archive.today தளத்தின் பக்கமானது மேற்கோளாக காட்டப்பட்டுள்ளது. எடுத்துக்காட்டு: Shantha Sakku Bai  
தமிழ் விக்கிப்பீடியா கட்டுரைகளிலும் waybackmachine / archive.today தளத்தின் பக்கமானது காட்டப்பட வேண்டும்.  
கிடைக்கும் பலன்கள்:
1. மேற்கோளாக சுட்டிக்காட்டப்பட்டுள்ள பக்கத்தை முழுவதுமாக படிக்க இயலும். சில நூறு கட்டுரைகள் மேம்பாட்டை அடையும்.
1. ஒரு மேற்கோள்கூட இல்லாத சில கட்டுரைகள் தமிழ் விக்கிப்பீடியாவில் உள்ளன. அவற்றிற்கு இணையான ஆங்கில விக்கிப்பீடியா கட்டுரைகள், ராண்டார் கை அவர்களின் கட்டுரையை மேற்கோளாக கொண்டுள்ளன. இந்த 100-200 கட்டுரைகள் மேம்பாட்டை அடையும்.
# விக்கிப்பீடியா:மேம்பாடு/தொழினுட்பம் வாயிலாக இலக்கினை அடைதல்

## (2) மேற்கோள் தேவையற்ற பக்கங்கள்

பக்கவழி நெறிப்படுத்துதல் பக்கத்திற்கு மேற்கோள்கள் தேவையில்லை. ஆனால், "சான்றில்லை" எனும் வார்ப்புரு இடப்பட்டிருக்கலாம். இத்தகைய பக்கங்களின் பட்டியல் கிடைத்தால், இதனை சரிசெய்ய இயலும். எடுத்துக்காட்டு:
# விக்கிப்பீடியா:மேம்பாடு/தொழினுட்பம் வாயிலாக இலக்கினை அடைதல்

## (3) CS1 பிழைகள்

மொத்தமாக 3,304 இடங்களில் இப்பிழைகள் களையப்படல் வேண்டும். ஒரு கட்டுரையில் பல பிழைகள் இருக்கலாம். எனவே கட்டுரைகளின் எண்ணிக்கையும் 3,304 என்பதில்லை; குறைவாக இருக்கக்கூடும்.  
காண்க: :
# விக்கிப்பீடியா:மேம்பாடு/தொழினுட்பம் வாயிலாக இலக்கினை அடைதல்

## (4) எழுத்துப் பிழைகள்

- வெளியிணைப்புகள் என இருக்கவேண்டும். வெளியிணைப்பு**க்**கள் என இருப்பது தவறாகும். எடுத்துக்காட்டு: [[பட்டு
# விக்கிப்பீடியா:மேம்பாடு/தொழினுட்பம் வாயிலாக இலக்கினை அடைதல்

## (5) வடிவமைப்புப் பிழைகள்

கட்டுரையின் வடிவமைப்பில் மேற்கோள்கள், வெளியிணைப்புகள் என்பதாகவே வரிசை இருக்கவேண்டும். வரிசை மாறியிருந்தால், சரிசெய்ய வேண்டும். எடுத்துக்காட்டு: போர்ட் இந்தியா நிறுவனம். தானியங்கி கொண்டு சரிசெய்ய இயலாவிட்டாலும், பட்டியல் கிடைத்தால், மனித ஆற்றல் வாயிலாக சரிசெய்யலாம்.
# விக்கிப்பீடியா:மேம்பாடு/2024

தமிழ் விக்கிப்பீடியாவின் **மேம்பாட்டிற்காக**, 2024 ஆம் ஆண்டில் மேற்கொள்ளவிருக்கும் பணிகளுக்கான திட்டப் பக்கம்.  
| எண் | திட்டப் பக்கம் |  |  |  |  |
| --- | --- | --- | --- | --- | --- |
| 1 | சனவரி 2024 | தமிழக ஆசிரியர்கள் தொடங்கிய கட்டுரைகளைச் செம்மைப்படுத்துதல் | சிறப்பு மாதம் | விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2024 |  |
| 2 | ஏப்ரல், மே, சூன் 2024 | கூகுள் தமிழாக்கக் கட்டுரைகளைச் செம்மைப்படுத்துதல் | சிறப்புக் காலாண்டு | விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024 |  |
| 3 | சூலை 2024 | தமிழக ஆசிரியர்கள் தொடங்கிய கட்டுரைகளைச் செம்மைப்படுத்துதல் | சிறப்பு மாதம் | விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2024 |  |
| 4 | ஆகத்து 2024 | பொதுவகத்திலுள்ள படிமங்களை கட்டுரைகளில் சேர்த்தல் | சிறப்பு மாதம் | விக்கிப்பீடியா:கட்டுரைகளில் படிமங்களைச் சேர்த்தல்/2024 |  |
| 5 | செப்டம்பர் 2024 | மேற்கோள்கள் இல்லாத கட்டுரைகளில் மேற்கோள்கள் சேர்த்தல் | சிறப்பு மாதம் | விக்கிப்பீடியா:மேற்கோள்கள்/துப்புரவும் மேம்பாடும்/2024 |  |
| 6 | அக்டோபர், நவம்பர், டிசம்பர் 2024 | கூகுள் தமிழாக்கக் கட்டுரைகளைச் செம்மைப்படுத்துதல் | சிறப்புக் காலாண்டு | விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024 | } |  
**குறிப்புகள்:**
1. பிப்ரவரி 2024, மார்ச் 2024 மாதங்களில் பெண்ணியமும் நாட்டார் மரபும் 2024 எனும் கட்டுரைப் போட்டி நடைபெற்றது.
1. 13-அக்டோபர்-2024 அன்று விக்கி மாரத்தான் 2024 நடைபெற்றது.